दिल्लि, 10 जुन, 2022: हादरनि राजथावनि गोदान दिल्लिआव गाहाइ मन्त्रि नरेन्द्रखौ नागालेन्डनि फरायसाफोरा लोगो हमदों।  गाहाइ मन्त्रिया लोगो हमनाय समाव फरायसाफोरनिफ्राय दिल्लिनि गोबां दावबायग्रा जायगायाव बेरायनायनि मोन्दांथिखौ मिथिनानै लायो।  सरकारनि Ek Bharat Shreshtha Bharat बिथांखि बायदियै नागालेन्डनि हिन्जावसा फरायसाफोरा गाहाइ मन्त्रि नरेन्द्र मडिखौ दिल्लिनि लक कल्यान मार्गआव गावनि थाग्रा न’आव लोगो हमदों।  थांनाय बिस्थिबारखालि फरायसाफोरा बिथांखौ लोगो हमो।  फरायसाफोरा गाहाइ मन्त्रिखौ लोगो हमनानै गावसिनि गोजोन्नायखौ फोरमायनाथिनानै होयो।  फरायसाफोरा सावरायलायनायाव गाहाइ मन्त्रिनाव सा- सान्जा भारतनि रायजोफोरनि थाखाय मा मा हाबा मावनो सान्दों, नागालेन्डआव थांनानै माबायदि रोंमोन्दांथिखौ मोन्दों आरो यगानि गोनांथिनि सोमोन्दै सोंथि खालामनानै गाहाइ मन्त्रिनि बिबुंथिखौ मिथिनानै लायो।  गाहाइ मन्त्रिया फरायसाफोरखौ PM Sangrahalaya आरो National War Memorial आवबो दावबायनो थाखाय बोसोन होयो।  बे लोगो हमलायनायखौ National Commission for Women आफादा बान्जायदोंमोन। 